CELEX: 32004R0880
Language: hr
Date: 2004-04-29 00:00:00
Title: Uredba Komisije (EZ) br. 880/2004 od 29. travnja 2004. o odobravanju bez vremenskog ograničenja korištenja betakarotena i kantaksantina kao dodataka hrani za životinje koji spadaju u skupinu bojila uključujući pigmente  Tekst značajan za EGP

03/Sv. 032
            
            
               HR
            
            
               Službeni list Europske unije
            
            
               242
            
         32004R0880
   
               L 162/68
            
            
               SLUŽBENI LIST EUROPSKE UNIJE
            
            
               29.04.2004.
            
         
      UREDBA KOMISIJE (EZ) br. 880/2004
   od 29. travnja 2004.
   o odobravanju bez vremenskog ograničenja korištenja betakarotena i kantaksantina kao dodataka hrani za životinje koji spadaju u skupinu bojila uključujući pigmente
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Uredbom Vijeća (EZ) br. 1756/2002 (2), a posebno njezin članak 3. i članak 9.d stavak 1.,
   budući da:
   
               (1)
            
            
               Direktivom 70/524/EEZ utvrđuje se da se ni jedan dodatak ne smije staviti u promet ako nije dobio odobrenje Zajednice.
            
         
               (2)
            
            
               Dodaci navedeni u Prilogu ovoj Direktivi, betakaroten koji se koristi za kanarince i kantaksantin koji se koristi za ptice kućne ljubimce i ukrasne ptice, već su privremeno odobreni prvi put Uredbom Komisije (EZ) br. 2316/98 od 26. listopada 1998. (3) Privremeno odobrenje produženo je do 14. prosinca 2003. Uredbom Komisije (EZ) br. 2200/2001 od 17. listopada 2001. (4)
               
            
         
               (3)
            
            
               Proizvođač oba dodataka predočio je nove podatke o djelotvornosti, potkrepljujući njima svoj zahtjev za dobivanje odobrenja bez vremenskog ograničenja.
            
         
               (4)
            
            
               Procjena zahtjeva za odobrenje bez vremenskog ograničenja, koji je podnesen u vezi s „Karotenoidima i ksantofilima” iz skupine „Bojila, uključujući pigmente”, pokazala je da su zadovoljeni relevantni uvjeti utvrđeni Direktivom 70/524/EEZ.
            
         
               (5)
            
            
               Procjena zahtjeva pokazala je da su potrebni određeni postupci kako bi se zaštitili radnici od izlaganja dodacima betakarotenom i kantaksantinom. Međutim, takvu zaštitu osigurava primjena Direktive Vijeća 89/391/EEZ od 12. lipnja 1989. (5) o uvođenju mjera za poticanje poboljšanja sigurnosti i zdravlja radnika na radu.
            
         
               (6)
            
            
               Mjere utvrđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja, odjel Hranidba životinja,
            
         DONIJELA JE OVU UREDBU:
   Članak 1.
   Aditivi koji spadaju u dio 1. „Karotenoidi i ksantofili” iz skupine „Bojila, uključujući pigmente”, navedeni u Prilogu, odobravaju se za korištenje kao dodaci hrani za životinje pod uvjetima navedenim u Prilogu.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. travnja 2004.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 270, 14.12.1970., str. 1.
   
      (2)  SL L 265, 3.10.2002., str. 1.
   
      (3)  SL L 289, 28.10.1998., str. 4.
   
      (4)  SL L 299, 15.11.2001., str. 1.
   
      (5)  SL L 183, 29.6.1989., str. 1.
   PRILOG
   
               Br. EZ-a
            
            
               Dodatak
            
            
               Kemijska formula, opis
            
            
               Vrsta ili kategorija životinje
            
            
               Gornja dobna granica
            
            
               Najmanji sadržaj
            
            
               Najveći sadržaj
            
            
               Ostale odredbe
            
            
               Kraj razdoblja za koje vrijedi odobrenje
            
         
               mg/kg potpune krmne smjese
            
         
               
                  Bojila, uključujući pigmente
               
            
         
               1.   Karotenoidi i ksantofili
               
            
         
               E 160a
            
            
               Betakaroten
            
            
               C40H56
               
            
            
               Kanarinci
            
            
               —
            
            
               —
            
            
               —
            
            
               —
            
            
               Bez vremenskog ograničenja
            
         
               E 161g
            
            
               Kantaksantin
            
            
               C40H52O2
               
            
            
               Ptice kućni ljubimci i ukrasne ptice
            
            
               —
            
            
               —
            
            
               —
            
            
               —
            
            
               Bez vremenskog ograničenja